CELEX: 62009TA0009
Language: el
Date: 2010-11-24 00:00:00
Title: Υπόθεση T-9/09 Ρ: Απόφαση του Γενικού Δικαστηρίου της 24ης Νοεμβρίου 2010 — Marcuccio κατά Επιτροπής ( Αναίρεση — Υπαλληλική υπόθεση — Υπάλληλοι — Απόρριψη της προσφυγής πρωτοδίκως ως προδήλως αβάσιμης — Αίτηση ανακτήσεως προσωπικών ειδών — Κοινοποίηση της αποφάσεως περί απορρίψεως της ενστάσεως σε γλώσσα διαφορετική από τη γλώσσα στην οποία συντάχθηκε η ένσταση — Εκπρόθεσμη προσφυγή — Παράλειψη απαντήσεως σε αίτημα που υποβλήθηκε πρωτοδίκως )

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/24
            
         Απόφαση του Γενικού Δικαστηρίου της 24ης Νοεμβρίου 2010 — Marcuccio κατά Επιτροπής
   (Υπόθεση T-9/09 Ρ) (1)
   
   (Αναίρεση - Υπαλληλική υπόθεση - Υπάλληλοι - Απόρριψη της προσφυγής πρωτοδίκως ως προδήλως αβάσιμης - Αίτηση ανακτήσεως προσωπικών ειδών - Κοινοποίηση της αποφάσεως περί απορρίψεως της ενστάσεως σε γλώσσα διαφορετική από τη γλώσσα στην οποία συντάχθηκε η ένσταση - Εκπρόθεσμη προσφυγή - Παράλειψη απαντήσεως σε αίτημα που υποβλήθηκε πρωτοδίκως)
   2011/C 13/45
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: J. Currall et C. Berardis-Kayser, υπάλληλοι, επικουρούμενοι από τον A. Dal Ferro, δικηγόρο)
   
      Αντικείμενο
   
   Αίτηση αναιρέσεως κατά της διατάξεως του Δικαστηρίου Δημόσιας Διοίκησης της Ευρωπαϊκής Ένωσης (πρώτο τμήμα) της 4ης Νοεμβρίου 2008, Marcuccio κατά Επιτροπής (υπόθεση F-133/06, η οποία δεν έχει ακόμα δημοσιευθεί στη Συλλογή) με αίτημα την ακύρωση της εν λόγω διατάξεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τη διάταξη του Δικαστηρίου Δημόσιας Διοίκησης της Ευρωπαϊκής Ένωσης (πρώτο τμήμα) της 4ης Νοεμβρίου 2008, Marcuccio κατά Επιτροπής (υπόθεση F-133/06, η οποία δεν έχει ακόμα δημοσιευθεί στη Συλλογή), καθ’ ο μέρος το Δικαστήριο παρέλειψε να αποφανθεί επί του αιτήματος περί κηρύξεως της πρωτοδίκως προσβαλλόμενης αποφάσεως ως ανυπόστατης.
            
         
               2)
            
            
               Απορρίπτει την αίτηση αναιρέσεως κατά τα λοιπά.
            
         
               3)
            
            
               Απορρίπτει την προσφυγή καθόσον αφορούσε την κήρυξη της επίμαχης αποφάσεως ως ανυπόστατης.
            
         
               4)
            
            
               Ο Luigi Marcuccio φέρει τα δικαστικά του έξοδα καθώς και αυτά στα οποία υποβλήθηκε η Ευρωπαϊκή Επιτροπή στο πλαίσιο της παρούσας διαδικασίας. Όσον αφορά τα έξοδα της πρωτόδικης δίκης, στο πλαίσιο της οποίας εκδόθηκε η προπαρατεθείσα αναιρεσιβαλλόμενη διάταξη Marcuccio κατά Επιτροπής, ισχύουν τα οριζόμενα στο σημείο 2 του διατακτικού αυτής της αποφάσεως.
            
         
      (1)  EE C 55 της 7.3.2009.